На основу члана 536. Закона о привредним друштвима („Сл. гласник РС“, бр. 36/2011, 99/2011 и 83/2014 - др. закон, 5/2015) и члана 37. Статута Града Ниша („Службени лист Града Ниша“ број 88/2008), Скупштина Града Ниша, на седници од . .2016. доноси

**ОДЛУКУ**

**О УСВАЈАЊУ ПОЧЕТНОГ ЛИКВИДАЦИОНОГ БИЛАНСА**

**Члан 1.**

Усваја се Почетни ликвидациони биланс Фонда за равој и самофинансирање заједничких потреба грађана – у ликвидацији. Копија почетног ликвидационог биланса је саставни део ове одлуке.

**Члан 2.**

Одлуку унети у књигу одлука Фонда за равој и самофинансирање заједничких потреба грађана – у ликвидацији.

**Члан 3.**

Ова Oдлука ступа на снагу наредног дана од објављивања у „Службеном листу Града Ниша“.

Број:

У Нишу, . .2016. године.

**СКУПШТИНА ГРАДА НИША**

**ПРЕДСЕДНИК**

 **Мр Раде Рајковић**

**Образложење**

Скупштина Града Ниша донела је дана 17.12.2015. године Одлуку о престанку рада Фонда за развој и самофинансирање заједничких потреба грађана број 06-640/2015-13-02, у којој је у члану 4. овластила Градоначелника Града Ниша да преузме све неопходне радње пред надлежним органима за гашење Фонда за развој и самофинансирање заједничких потреба грађана. Градоначелник Града Ниша донео је дана 02.03.2016. године Одлуку о покретању поступка ликвидације број 606/2016-01, у којој је у члану 3., именовао Иву Дашић за ликвидационог управника Фонда за развој и самофинансирање заједничких потреба грађана.

Над Фондом за развој и самофинансирање заједничких потреба грађана – у ликвидацији, уписаним у Регистар привредног суда Ниш, регистарски уложак број 1-17422, матични број 17192183, ПИБ 100502316 покренут је поступак ликвидације, што је регистровано решењем Регистратора, Привредног суда Ниш Фи.бр. 31/2016 од дана 17.03.2016. године.

На основу члана 536. Закона о привредним друштвима („Сл. гласник РС“, бр. 36/2011, 99/2011 и 83/2014 - др. закон, 5/2015), ликвидациони управник у року од 30 дана од дана почетка ликвидације саставља Почетни ликвидациони биланс као ванредни финансијски извештај и у истом року га подноси Скупштини на усвајање. Скупштина је дужна да донесу одлуку о усвајању Почетног ликвидационог биланса најкасније у року од 30 дана од подношења Почетног ликвидационог биланса на усвајање.

Почетни ликвидациони биланс Фонда за развој и самофинансирање заједничких потреба грађана – у ликвидацији састављен је дана 13.04.2016. за период од 01.01.2016. до 16.03.2016. године, односно на дан покретања поступка ликвидације. Почетни ликвидациони биланс достављен је као ванредни финансијски извештај дана 15.04.2016. Управи за финансије, изворне приходе локалне самоуправе и јавне набавке. Како нови сазив нишке Скупштине није био конституисан до 29.06.2016. године, предлог Одлуке о усвајању Почетног ликвидационог биланса подноси се заједно са предлогом Одлуке о усвајању Почетног ликвидационог извештаја.

**ФОНД ЗА РАЗВОЈ И САМОФИНАНСИРАЊЕ ЗАЈЕДНИЧКИХ ПОТРЕБА ГРАЂАНА – У ЛИКВИДАЦИЈИ**

**ЛИКВИДАЦИОНИ УПРАВНИК**

Ива Дашић